Document ID: 32008D0425

KOMISJONI OTSUS,
25. aprill 2008,
millega kehtestatakse liikmesriikidele teatavate loomahaiguste ja zoonooside riiklike likvideerimis-, tõrje- ja seireprogrammide esitamise standardnõuded ühenduse rahalise toetuse saamiseks
(teatavaks tehtud numbri K(2008) 1585 all)
(EMPs kohaldatav tekst)
(2008/425/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 24 lõiget 10,
ning arvestades järgmist:
(1)
Otsuses 90/424/EMÜ on sätestatud loomahaiguste ja zoonooside likvideerimis-, tõrje- ja seirekavade jaoks ette nähtud ühenduse rahalise toetuse andmise kord. Vastavalt sellele otsusele võetakse kasutusele ühenduse finantsmeede, et hüvitada kulud, mida liikmesriigid on teinud kõnealuse otsuse lisas loetletud loomahaiguste ja zoonooside riiklike likvideerimis-, tõrje- ja seirekavade rahastamiseks.
(2)
Otsusega 90/424/EMÜ nähakse ette, et liikmesriigid esitavad komisjonile hiljemalt iga aasta 30. aprilliks ühe- või mitmeaastased programmid, mis algavad järgmisel aastal ja mille rakendamiseks nad soovivad saada rahalist toetust.
(3)
Otsuse 90/424/EMÜ (mida on muudetud otsusega 2006/965/EÜ) artikli 3 alusel võib veiste ensootilise leukoosi ja Aujeszky haigusega seotud programme toetada kuni 31. detsembrini 2010.
(4)
Komisjoni 29. aprilli 2004. aasta otsuses 2004/450/EÜ (millega kehtestatakse standardnõuded ühenduse loomahaiguste tõrje-, seire- ja kontrolliprogrammide rahastamistaotluste sisule) (2) on sätestatud, et liikmesriigid, kes taotlevad ühenduselt rahalist abi teatavate loomahaiguste tõrje-, seire- ja kontrolliprogrammide rakendamiseks, peavad esitama taotluse, mis sisaldab kõnealuses otsuses ette nähtud teavet.
(5)
Komisjoni 25. aprilli 2008. aasta otsusega 2008/341/EÜ (millega sätestatakse ühenduse kriteeriumid teatavate loomahaiguste ja zoonooside riiklikele likvideerimis-, tõrje- ja seireprogrammidele) (3) kehtestatakse riiklikele programmidele tingimused, millele need peavad vastama, et saada komisjoni heakskiit rahastamisele otsuse 90/424/EMÜ artikli 24 lõikes 1 ette nähtud ühenduse finantsmeetme raames.
(6)
Pärast otsuse 2008/341/EÜ vastuvõtmist ning selleks, et veelgi täiustada programmide esitamist, heakskiitmist ning programmide rakendamisel tehtavate edusammude hindamist, tuleks riiklike programmide ühendusepoolse finantseerimise taotlustele esitatavaid standardnõudeid ajakohastada ning viia kooskõlla nende tingimustega. Selguse huvides tuleks otsus 2004/450/EÜ tunnistada kehtetuks ning asendada käesoleva otsusega.
(7)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
a)
järgmiste haiguste või zoonooside kohta vähemalt käesoleva otsuse I lisas sätestatud teavet:
-
veiste tuberkuloos;
-
veiste brutselloos;
-
lammaste ja kitsede brutselloos (B. melitensis);
-
lammaste katarraalne palavik endeemilistes või kõrge riskiga piirkondades;
-
sigade Aafrika katk;
-
sigade vesikulaarhaigus;
-
sigade klassikaline katk;
-
Siberi katk;
-
veiste nakkav pleuropneumoonia;
-
marutaud;
-
ehhinokokoos;
-
trihhinelloos;
-
verotoksiline E. coli;
-
veiste ensootiline leukoos (EBL) ja Aujeszky haigus;
b)
salmonelloosi (zoonootilise salmonelloosi) kohta käesoleva otsuse II lisas sätestatud teavet;
c)
transmissiivse spongioosse entsefalopaatia (TSE), veiste spongioosse entsefalopaatia (BSE), skreipi ja kroonilise kurtumushaiguse (CWD) kohta käesoleva otsuse III lisas sätestatud teavet;
d)
kodu- ja metslindudel esineva lindude gripi kohta käesoleva otsuse IV lisas sätestatud teavet;
e)
järgmiste haiguste või zoonooside kohta käesoleva otsuse V lisas sätestatud teavet:
-
nakkuslik vereloomenekroos;
-
lõhilaste nakkav kehvveresus;
-
karpkala kevad-vireemia (SVC);
-
viiruslik hemorraagiline septitseemia (VHS);
-
karpkalade herpesviirus (KHV);
-
bonamioos;
-
marteilioos;
-
vähkide ihtüoftirioos.
Artikkel 2
Otsus 2004/450/EÜ tunnistatakse kehtetuks.
Artikkel 3
Käesolev otsus on adresseeritud liikmesriikidele.
Brüssel, 25. aprill 2008

Labels: 12
0
15
6